***Fate*** er et action-rollespill 2005 til PC gitt ut av WildTangent. Handlingen er satt i byen Grove, hvor spilleren lager en karakter som får oppdrag og må slåss mot farlige vesen.

Spillet har tre oppfølger, *Fate: Undiscovered Realms*, *Fate: The Traitor Soul* og *Fate: The Cursed King*, som kom ut i 2008, 2009 og 2011. *Fate* er rangert E10+ (for alle 10 år og oppover) for mild vold. *Fate* ble også gitt ut på Steam 12. desember 2013.

*Fate* fikk generelt positive tilbakemeldinger. GameSpot synes det var «gøy og avhengighetsskapende», og et spill av «høy kvalitet».

Spillet
-------

*Fate* er et fantasy-action-rollespill modellert etter det opprinnelige *Diablo*-spillet. Denne typen spill er også kjent som «dungeon crawler», der spillerens karakter må gjennom stadig vanskeligere nivåer av et fangehull og må slåss mot monstre, fullføre oppdrag, samle verdifulle gjenstander og gull, og forbedre egenskapene og ferdighetene til karakteren sin. Fangehullene i *Fate* har tilfeldig lagd oppbygning, skatter og monster for hvert nivå.

Spilleren kan velge mellom å ha en hund eller katt som kan kjempe på spillerens lag, bære gjenstander og mer. Når spilleren har fått nok erfaringspoeng, kommer karakteren opp i nivå og får fem egenskapspoeng i tillegg til to ferdighetspoeng.

Dersom spilleren dør, kommer mannen med ljåen og gir spilleren tre muligheter; enten komme til live tilbake hvor de døde med erfaringspoeng eller berømt-poeng som betaling, bli transportert til et nivå i nærheten for gull som betaling, eller bli transportert tre nivå opp for alt gullet spilleren har.

Handling
--------

Spillet starter i byen Grove. I utkanten av byen er de gamle fangehull der mange eventyrere prøver lykken sin. Spilleren tar rollen som en av disse eventyrerne, og blir tildelt et tilfeldig lagd oppdrag i begynnelsen av spillet som vil ta dem til det omtrent 45-50. etasjen i fangehullet. Underveis blir det tilfeldig lagd tilleggsoppdrag som blir tilgjengelige for spilleren av folket i Grove. Til slutt fullfører spiller det primære oppdraget ved å overvinne boss-monstret.

Mottagelse
----------

*Fate* ble positivt mottatt av kritikere og fikk en gjennomsnittlig score på 86,13% på GameRankings og en score på 84% på Metacritic.

Greg Kasavin i GameSpot beskrev spillet som «et spill av høy kvalitet som leverer godt med et konsept som ikke er ambisiøst, men er kjent for å være morsomt og avhengighetsskapende». William Abner i GameSpy ga ros til spillet for å ha sjarm, grafikken-stilen til spillet, kjæledyr-animasjonene og ha en «elegant utforming».

Referanser
----------

1. 1 2  Kasavin, Greg (20. juni 2005). «Fate Review for PC» **(engelsk)**. Gamespot. Besøkt 4. oktober 2015.
2. ↑  «Fate for PC» **(engelsk)**. GameRankings. Besøkt 4. oktober 2015.
3. ↑  «Fate (pc) Reviews» **(engelsk)**. Metacritic. Besøkt 4. oktober 2015. (
4. ↑  Abner, William (11. oktober 2005). «Fate Review» **(engelsk)**. Gamespy. Besøkt 4. oktober 2015.

Eksterne lenker
---------------

* (en) *Fate* på Steam Rediger på Wikidata

* (en) *Fate* på GOG.com Rediger på Wikidata

* (en) *Fate* hos MobyGames Rediger på Wikidata

* (en) *Fate* på Metacritic Rediger på Wikidata

* (en) *Fate* på Internet Movie Database Rediger på Wikidata

* (en) *Fate* hos Giant Bomb Rediger på Wikidata

* (en) *Fate* hos Internet Game Database Rediger på Wikidata

Portal: Videospill